Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, за издавање локацијских услова, а на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре („Службени гласник РС“, број 22/2015), доноси

**З А К Љ У Ч А К**

**ОДБАЦУЈЕ СЕ** захтев ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, за издавање локацијских услова за изградњу улице Јована Јовановића Змаја у Општини Владичин Хан, **због неиспуњења формалних услова за даље поступање по захтеву.**

**О б р а з л о ж е њ е**

ЈП Дирекција за грађевинско земљиште и путеве општине Владичин Хан, Светосавска бр. 1, Владичин Хан, поднела је дана 11.05.2015.године захтев за издавање локацијских услова за изградњу улице Јована Јовановића Змаја у Општини Владичин Хан. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са чланом 15. 22. - 41. Правилника о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),
* Потпис на сагласност из тачке 13 захтева за издавање локацијских услова,

**Геодетске подлоге чине катастарско-топографски план** и извод из катастра подземних инсталација.

У техничкој документацији се не прилажу оригинали и копије докумената који су предмет евиденције одговарајућих регистара, **већ се они, у техничкој документацији, само наводе**, уколико се ради о доградњи, реконструкцији, адаптацији или санацији, онда је то број издате дозволе, уколико дозвола није прибављана, онда се ради о изградњи.

У делу назива и ознаке дела пројекта испитати да ли се ради о 2/1-пројекту конструкције или 2/2-пројекту саобраћајнице.

Ускладити попис парцела са адекватно нанетим делом саобраћајнице. Обзиром да се ради о делу саобраћајнице, наведена изградња треба представљати једну од функционалних фаза.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа **не отклони** наведене недостатке, овај закључак остаје на снази, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре („Службени гласник РС“, број 22/2015), донела одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу општине Владичин Хан, у року од три дана од дана пријема истог. Приговор се предаје путем Одељења за урбанизам, имовинско-правне, комуналне и грађевинске послове Општинске управе Општине Владичин Хан.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под бројем 353-30/2015-04 дана 12.05.2015.године.**

Доставити:

1. ЈП Дирекција за грађевинско земљиште и путеве, В.Хан

2.Архиви

**Обрадио, РУКОВОДИЛАЦ ОДЕЉЕЊА,**

**Милош Јовановић, д.и.а. Љиљана Мујагић, д.п.п.**